પ્રાચીન સિયામની તે રાજધાની હતી અયોધ્યા કે અયુથ્થ્યા. ભગવાન રામનો જન્મ થયો હતો તે અયોધ્યાને નામે જ સિયામનાં પાટનગરને નામ આપવામાં આવ્યું હતું. સુખોથાઈ પાટનગર પછી સિયામના પરંપરાગત શાસકોએ ઈસવીસન ૧૬૦૦ અયોધ્યા નામે જ પાટનગર અને રાજયની સ્થાપના કરી હતી.તે સમયે પણ શહેર દશ લાખની વસ્તી ધરાવતું હતું. સિયામનાં એ અયોધ્યાને પૂર્વના વેનિસની ઓળખ મળી હતી.ઈસવીસન ૧૬૭૬માં બર્માનાં સૈન્યો અયોધ્યાને તારાજ કર્યા પછી સિયામના તે શાસકોએ ફરી સત્તા કબજે કરી બંગકોક નામે નવું પાટનગર વિકસાવ્યું. કિંગ નરસિંહે બર્માને પરાજિત કરીને પુનઃ અયોધ્યાનો કબજો લીધો હોવાની ઈતિહાસ નોંધ લે છે કે, જોકે બર્માનાં સૈન્યે અયોધ્યાને તારાજ કર્યા પછી તેની નવેસરથી રચના કદી નથી થઈ. થાઈ ભાષામાં રામાયણને રામાકેઈન કહે છે. ખ્મેર ભાષામાં ફ્રા પણ કહે છે.